《伤始平李少府正己》
唐代·褚亮

劳息本相循，悲欢理自均。谁能免玄夜，惜尔正青春。

迈德惟家免，生才谅国珍。高文缀翡翠，茂学掩麒麟。

述作纷无已，言谈妙入神。断肠虽累月，分手未盈旬。

辅嗣俄长往，颜生即短辰。声华满昭代，形影委穷尘。

禅草回中使，生刍引吊宾。同游秘府日，方驾直城闉。

并拜黄图右，分曹清渭滨。风期嵇吕好，存殁范张亲。

虚座怜王述，遗篇恸景纯。精灵与毫翰，千祀寿何人。

作者简介：褚亮（555年－647年），字希明，杭州钱塘（今浙江杭州）人 ，祖籍河南阳翟（今河南禹州），唐初十八学士之一。曾祖湮，梁御史中丞；祖蒙，太子中舍人；父玠，陈秘书监，并着名前史。其先自阳翟徙居焉。贞观二十一年（647年）卒，年八十八。谥号曰康，赠太常卿，陪葬昭陵。